Document ID: 31993L0051

Reference:
EUR-Lex - 31993L0051 - SL
Pomembno pravno obvestilo
|
31993L0051
Uradni list L 205 , 17/08/1993 str. 0024 - 0025 finska posebna izdaja: poglavje 3 zvezek 51 str. 0186  švedska posebna izdaja: poglavje 3 zvezek 51 str. 0186
Direktiva Komisije 93/51/EGSz dne 24. junija 1993o predpisih za premeščanje nekaterih rastlin, rastlinskih proizvodov ali drugih predmetov prek varovanega območja in za premeščanje rastlin, rastlinskih proizvodov ali drugih predmetov, ki izvirajo s takega varovanega območja in se premeščajo znotraj njegaKOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti,ob upoštevanju Direktive Sveta 77/93/EGS z dne 21. decembra 1976 o varstvenih ukrepih proti vnosu škodljivih organizmov za rastline in rastlinske proizvode in proti njihovemu širjenju v Skupnosti [1], kakor je bila nazadnje spremenjena z Direktivo 93/19/EGS [2], in zlasti prve in druge alinee člena 6(7) Direktive,ker izvajanje ureditve Skupnosti za zdravstveno varstvo rastlin v Skupnosti kot območju brez notranjih meja vključuje priznavanje "varovanih območij", vzpostavljenih za nekatere rastline, rastlinske proizvode ali druge predmete glede na enega ali več škodljivih organizmov;ker v skladu z določbami Direktive 77/93/EGS, ki velja od 1. junija 1993, za rastline, rastlinske proizvode ali druge predmete iz dela A oddelka II Priloge V ni dovoljen vnos na določeno varovano območje ali premeščanje znotraj njega, razen če le-tem, njihovi embalaži ali vozilom, ki jih prevažajo, ni priložen rastlinski potni list, veljaven za tisto območje in uradno izdan v skladu z določbami člena 10(1) navedene Direktive; ker te določbe ne veljajo, če so izpolnjena nekatera jamstva glede premeščanja rastlin, rastlinskih proizvodov ali drugih predmetov prek varovanega območja, vzpostavljenega za navedene rastline, rastlinske proizvode ali druge predmete glede na enega ali več škodljivih organizmov; in ker so te določbe za takšne rastline, rastlinske proizvode ali druge predmete, ki izvirajo s takšnega varovanega območja in se na njem premeščajo, lahko izpolnjene z manj strogimi pogoji, kakršni so tisti iz člena 6(4) navedene Direktive;ker je potrebno, če ni splošno sprejetih jamstev, ta določiti ob upoštevanju značilnih pogojev, pod katerimi poteka navedeno premeščanje, tako da se zagotovi primerno zdravstveno varstvo rastlin;ker so ukrepi, predvideni s to direktivo, v skladu z mnenjem Stalnega odbora za zdravstveno varstvo rastlin,SPREJELA NASLEDNJO DIREKTIVO:Člen 11. Države članice zagotovijo izpolnitev pogojev iz odstavka 2, kadar se rastline, rastlinski proizvodi ali drugi predmeti iz dela A oddelka II Priloge V Direktive 77/93/EGS, ki izvirajo zunaj varovanega območja, vzpostavljenega za navedene rastline, rastlinske proizvode ali druge predmete glede enega ali več škodljivih organizmov v skladu s členom 2(1)(h) Direktive 77/93/EGS, premešča prek takega območja do končnega namembnega območja zunaj varovanega območja in so brez za to območje veljavnega rastlinskega potnega lista.2. Izpolnijo se naslednji pogoji:(a) uporabljena embalaža ali, kjer je primerno, vozila, ki prevažajo rastline, rastlinske proizvode ali druge predmete iz odstavka 1, so čisti in brez ustreznih organizmov iz odstavka 1 ter so takšne narave, ki zagotavlja, da ni nevarnosti za širjenje škodljivih organizmov;(b) takoj po pakiranju se embalaža ali, kjer je primerno, vozila, ki prevažajo navedene rastline, rastlinske proizvode ali druge predmete, zavaruje v skladu s strogimi standardi zdravstvenega varstva rastlin, da se zagotovi, da ni nevarnosti širjenja škodljivih organizmov na ustreznem varovanem območju ter da identiteta ostane nespremenjena in zadovolji uradne organe iz Direktive 77/93/EGS, embalaža ali vozila pa ostanejo zavarovana med prevozom prek ustreznega varovanega območja;(c) rastline, rastlinske proizvode ali druge predmete iz odstavka 1 spremlja dokument, ki se običajno uporablja za trgovske namene, in ki kaže, da navedeni proizvodi izvirajo zunaj ustreznega varovanega območja ter da je njihovo namembno območje zunaj ustreznega varovanega območja.3. Če se med uradnim pregledom, organiziranim v skladu s členom 11(7) Direktive 77/93/EGS in izpeljanim v kraju znotraj ustreznega območja, odkrije, da zahteve iz člena 1(2) niso izpolnjene, se takoj ko je primerno, in brez poseganja v ukrepe, predpisane za primer, ko rastline, rastlinski proizvodi ali drugi predmeti ne izpolnjujejo pogojev iz Direktive 77/93/EGS, sprejmejo naslednji uradni ukrepi:- zapečatenje embalaže,- prevoz rastlin, rastlinskih proizvodov ali drugih predmetov na območje zunaj ustreznega varovanega območja, pod uradnim nadzorom.Člen 21. Države članice določijo, da veljajo za tiste rastline, rastlinske proizvode ali druge predmete iz dela A oddelka II Priloge V Direktive 77/93/EGS, ki izvirajo z varovanega območja, vzpostavljenega za navedene rastline, rastlinske proizvode ali druge predmete, glede na enega ali več škodljivih organizmov, in se premeščajo znotraj njega, manj strogi pogoji.2. Za namene odstavka 1 se lahko uporablja naslednji manj strogi pogoj:uradnim pregledom iz člena 6(4) navedene direktive se lahko zadosti z izpolnitvijo pogojev, določenih s podrobnimi pravili raziskave iz Direktive Komisije 92/70/EGS z dne 30. julija 1992 za namen priznavanja varovanih območij v Skupnosti [3].Člen 31. Države članice sprejmejo zakone in druge predpise, potrebne za uskladitev s to direktivo, na datum iz člena 3(1) Direktive Sveta 91/683/EGS [4]. O tem takoj obvestijo Komisijo.Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.2. Države članice takoj sporočijo Komisiji besedilo temeljnih predpisov nacionalne zakonodaje, sprejetih na področju, ki ga ureja ta direktiva. Komisija o tem obvesti druge države članice.Člen 4Ta direktiva je naslovljena na države članice.V Bruslju, 24. junija 1993Za KomisijoRené SteichenČlan Komisije[1] UL L 26, 31.1.1977, str. 20.[2] UL L 96, 22.4.1993, str. 33.[3] UL L 250, 29.8.1992, str. 37.[4] UL L 376, 31.12.1991, str. 29.--------------------------------------------------

Summary:
Premeščanje nekaterih rastlin in rastlinskih proizvodov prek varovanih območij
Premeščanje nekaterih rastlin in rastlinskih proizvodov prek varovanih območij
 
POVZETEK
Direktive 93/51/EGS – premeščanje nekaterih rastlin in rastlinskih materialov prek varovanega območja in premeščanje takih materialov, ki izvirajo s takega varovanega območja in se premeščajo znotraj njega
KAKŠEN JE NAMEN TE DIREKTIVE?
Ta direktiva si prizadeva dopolniti fitosanitarna pravila (trenutno vsebovana v Direktivi 2000/29/ES) zaradi varovanja pred vstopom organizmov, ki so škodljivi za rastline ali rastlinske proizvode, v določena varovana območja* EU in zaradi preprečitve njihovega širjenja. Ti organizmi vključujejo žuželke, ogorčice (ličinke velike veje Nematoda, kot sta navadna človeška glista ali podančica) in bakterije.  Ta direktiva omogoča državam EU, da dovolijo premeščanje nekaterih rastlin v varovana območja ali prek njih, ne da bi bil potreben rastlinski potni list, veljaven za ustrezno varovano območje, dokler so izpolnjeni posebni pogoji.  
KLJUČNE TOČKE
Države EU lahko zahtevajo določitev posebnega varstva pred škodljivimi organizmi za celotno svoje ozemlje ali njegov del. Varovano območje je določeno v zvezi z določenim škodljivim organizmom.  Splošna pravila navajajo, da je treba rastlinam, rastlinskim proizvodom ali drugim predmetom (npr. nekatere vrste lesa ali zemlje), ki so potencialni prenašalci škodljivih organizmov, pomembnih za nekatera varovana območja, priložiti rastlinski potni list, veljaven za določeno območje, kadar se vnašajo na to območje ali se na njem premeščajo.  Toda za premeščanje rastlin, rastlinskih proizvodov ali drugih predmetov, ki izvirajo zunaj varovanega območja, prek varovanega območja Direktiva 93/51/EGS določa naslednje pogoje:embalaža in vozila, ki se uporabljajo za prevažanje rastlin, morajo biti čisti in brez organizmov ter takšne narave, ki zagotavlja, da ni nevarnosti za širjenje škodljivih organizmov,takoj po pakiranju in nalaganju je treba embalažo ali vozilo zavarovati, tako da ni nevarnosti širjenja škodljivih organizmov na ustreznem varovanem območju, zavarovana pa morata ostati tudi med prevozom,rastlinski material mora spremljati dokument, ki se običajno uporablja za trgovske namene in v katerem je navedeno, da proizvodi izvirajo zunaj varovanega območja ter da je njihovo namembno območje zunaj varovanega območja.  Če se ob uradnem pregledu ugotovi, da zgornje zahteve niso bile izpolnjene, se embalaža zapečati in se rastlinski material pod uradnim nadzorom odpelje iz varovanega območja.  Podobni pogoji se uporabljajo za rastlinske materiale, ki izvirajo iz varovanega območja in se premeščajo znotraj njega. Vendar se uradnim pregledom lahko zadosti z izpolnitvijo pogojev, določenih s podrobnimi pravili za popise, namenjene določanju varovanih območij (Direktiva 92/70/EGS). Ti podrobni popisi se izvajajo letno in vključujejo jemanje vzorcev rastlin, rastlinskih proizvodov in rastnega substrata na zadevnih območjih.  
OD KDAJ JE TA DIREKTIVA V VELJAVI?
V veljavi je od 24. julija 1993 in je morala v državah EU stopiti v veljavo do 1. junija 1993 (datum, naveden v Direktivi Sveta 91/683/EGS, aktu, ki je bil pozneje razveljavljen in ga je nadomestila Direktiva Sveta 2000/29/ES).
OZADJE
Več informacij je na voljo na strani:Varovana območja (Evropska komisija).  
KLJUČNI POJMI
Varovano območje: določeno na podlagi nevarnosti, da bi se škodljiv organizem lahko naselil zaradi ugodnih okoljskih razmer.
GLAVNI DOKUMENT
Direktiva Komisije 93/51/EGS z dne 24. junija 1993 o predpisih za premeščanje nekaterih rastlin, rastlinskih proizvodov ali drugih predmetov prek varovanega območja in za premeščanje rastlin, rastlinskih proizvodov ali drugih predmetov, ki izvirajo s tovrstnega varovanega območja in se premeščajo znotraj njega (UL L 205, 17. 8. 1993, str. 24–25)
POVEZANI DOKUMENTI
Uredba (EU) 2016/2031 Evropskega parlamenta in Sveta z dne 26. oktobra 2016 o zaščitnih ukrepih proti škodljivim organizmom na rastlinah, ki spreminja uredbe (EU) št. 228/2013, (EU) št. 652/2014 in (EU) št. 1143/2014 Evropskega parlamenta in Sveta ter razveljavlja direktive Sveta 69/464/EGS, 74/647/EGS, 93/85/EGS, 98/57/ES, 2000/29/ES, 2006/91/ES in 2007/33/ES (UL L 317, 23. 11. 2016, str. 4–104)
Uredba Komisije (ES) št. 690/2008 z dne 4. julija 2008 o priznavanju varovanih območij v Skupnosti, izpostavljenih posebni nevarnosti za zdravstveno varstvo rastlin (Prenovitev) (UL L 193, 22. 7. 2008, str. 1–6)
Nadaljnje spremembe Direktive 2000/29/ES so bile vključene v osnovno besedilo. Ta prečiščena različica ima samo dokumentarno vrednost.
Direktiva Sveta 2000/29/ES z dne 8. maja 2000 o zaščitnih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (UL L 169, 10. 7. 2000, str. 1–112)
Glej prečiščeno različico.
Direktiva Komisije 92/70/EGS z dne 30. julija 1992, ki določa podrobna pravila za popise, ki se opravijo za namene priznavanja varovanih območij v Skupnosti (UL L 250, 29.8.1992, str. 37–39)
Zadnja posodobitev 28.02.2018